עבודה עברית (פרויקט מוזיקלי)

עבודה עברית הוא פרויקט מוזיקלי רחב היקף, במסגרתו מבצעים אמנים ישראלים גרסאות כיסוי לשירים או יוצרים אלבומי קונספט המוקדשים לאמן ישראלי או לסוגה מוזיקלית. הפרויקט עוסק בזמר עברי ולכן נקרא על שם המושג "עבודה עברית". ראשיתו של הפרויקט בשנת 1998 ביוזמתו של המוזיקאי מיכה שטרית, אז ביצעו 51 אמנים ישראלים גרסאות כיסוי לשירים שונים, וזאת כמחווה לחמישים שנות יצירה מקורית במוזיקה העברית. הפרויקט הושק ביום העצמאות במארז של ארבעה תקליטורים המכילים את 51 הביצועים המחודשים. פרויקט זה זכה להצלחה רבה ושירים רבים מתוכו הפכו ללהיטים גדולים, כדוגמת "עוד חוזר הניגון" בביצועו של ברי סחרוף, או "לעיתים" ("מה את מבינה") של להקת רעש בביצוע שלמה ארצי. עד היום נמכרו ממנו למעלה מ-200,000 עותקים. בשנת 2008, לרגל יום העצמאות ה-60 למדינת ישראל, נתנה חברת התקשורת הסלולרית פרטנר תקשורת חסות לפרויקט השני של עבודה עברית. בפרויקט זה ביצעו, בדומה לפרויקט הראשון, שישים אמנים ישראלים גרסאות כיסוי לשירים. בשונה מהפרויקט הראשון, השירים המחודשים בשנת 2008 יצאו לאור כסינגלים להורדה בתשלום באמצעות האינטרנט ורק לאחר מכן כמארז תקליטורים למכירה בחנויות. בנוסף היו רוב המחדשים אמנים צעירים יחסית בהשוואה לפרויקט הקודם. את הפרויקט ערכו מוזיקלית קובי בן עטר ודרור נחום. הפרויקט זכה להצלחה מסחרית גדולה והגיע תוך שלושה ימים בלבד למעמד אלבום זהב, לאחר שנמכרו מהמארז למעלה מ-20,000 עותקים. במסגרת הפרויקט ולטובת קידומו, נערכה ביוני 2008 הופעה בפארק הירקון בהשתתפות אמנים רבים שמשכה עשרות אלפי צופים, ובה בוצעו רבים משירי הפרויקט. במסגרת מסע הפרסום שערכה חברת פרטנר תקשורת לפרויקט, נרשם תקדים מסוים בכך שהפרסומות ששודרו בטלוויזיה היו בכיכובו של אריק איינשטיין, שמיעט להופיע בפומבי בשנותיו האחרונות, לא כל שכן במסגרת מסחרית או שיווקית. השיר הראשון באוסף, "אדם צובר זיכרונות" של אברהם טל, זכה במקום השני במצעד הפזמונים העברי השנתי של גלגלצ לשנת תשס"ח. בשנת 2010, במלאת חמש שנים למותו של הזמר והמלחין הישראלי עוזי חיטמן, הפיקו iMusic של נענע דיסק בשיתוף "עבודה עברית" פרויקט מחווה לזכרו. עבודה עברית: שרים עוזי חיטמן יצא בתור מארז תקליטורים כפול שכלל ביצועים חדשים לשיריו של חיטמן. בפרויקט השתתפו זמרים מהזרם הים תיכוני. מילות השירים נכתבו על ידי עוזי חיטמן, למעט "אדון עולם" – עממי מסורתי ו"הילד הכי קטן בכיתה" – יהונתן גפן.  מילות השירים נכתבו על ידי עוזי חיטמן למעט "ליסה" – עוזי חיטמן וספירידון גיטרס ו"לילה בלי כוכב" – יואל ריפל.  כל שירי האלבום הם שירה מסורתית של יהדות תימן ונלקחו מתוך ה"דיוואן" – ספר הפיוטים של יהדות זו. את השירים ביצעו טל בדני, גולן לוי, דדי ג'רפי, חיליק ג'רפי, תומר חתוכה וגדי סרי עצמו, שגם עדכן את העיבודים לשירים העתיקים בעצמו. עיבודים, הפקה מוזיקלית, הקלטות, עריכה ומיקס: גדי סרי כלי הקשה, תופים, קלידים, בס ותכנותים: גדי סרי מאסטרינג: יועד נבו ייעוץ סאונד: יועד נבו ויובל סגל נוסח אנגלי לשירי ה"דיוואן": אחינועם ניני תרגום לאנגלית: אנתוני ברייס מפיקים: ניצן זעירא וגדי סרי בשנת 2010 יצאה ביוזמתו של המוזיקאי אייל תלמודי גרסה מחודשת לאלבום רישומי פחם של מאיר אריאל. האלבום המקורי, שעסק בהתמודדות עם העולם המודרני, יצא בשנת 1995 ולא זכה להצלחה רחבה. בגרסתו המחודשת נקרא האלבום "רישומי פחם בצבע" וביצעו בו את השירים אמנים צעירים שונים. לאלבום צורפו מאמרים מאת פרופסור ניסים קלדרון, פרופסור גבי ויימן ואסף תלמודי והוא הושק במופע מחווה למאיר אריאל תחת אותו השם. מילות השירים נכתבו על ידי מאיר אריאל, המוזיקה לשירים הולחנה על ידי מאיר אריאל למעט "כוכב לכל שיבולת" - על פי "שדות שבעמק" של לוי בן אמיתי; "הורה נופלת מהרגליים" - על פי "הורה משמרות" של חיים חנוך וטובה דפנה. מיקסים באולפני "פלוטו" מאסטרינג ועריכה דיגיטלית - טלי כ"ץ הפקה בפועל - טלי פולק, מיכל איצקוביץ' הפקה - ניצן זעירא בשנת 2012 יצא בהפקת חברת התקליטים הליקון האלבום "יהודה הלוי פינת אבן גבירול" שתיעד מופע שנערך בשנת 2004 ובו ביצעו אמני רוק ואחרים פיוטים או טקסטים מקוריים ברוח המופע. המופע והאלבום קיבלו את שמם משניים מהפייטנים היהודים הגדולים רבי יהודה הלוי ושלמה אבן גבירול המונצחים בשמות רחובות בתל אביב. המופע עצמו היה חדשני בשילוב התרבותי שהציע בין רוק ומוזיקה פופולרית לטקסטים מסורתיים. בשנים הבאות הוציאו אמנים ישראלים רבים, כדוגמת אהוד בנאי וברי סחרוף, אלבומי פיוטים בהם הופיעו גם שירים מהערב המקורי. בשנת 2012 יזם קובי בן עטר את הפקת האלבום לאחר שחש כי מאגר השירים לילדים לוקה בחסר. הפרויקט כולל שירים שכתב והלחין שלום חנוך שלאו דווקא כוונו לכתחילה להיות שירי ילדים, בביצוע מחודש שכלל עיבודים רכים, נוגים ואיטיים יותר ביחס למקור. במהלך העבודה על האלבום נעשו מספר ניסיונות לשילובו של חנוך ביצירה על ידי כתיבת שיר חדש לפרויקט, אך ניסיון זה לא צלח. עטיפת האלבום עוצבה ואוירה על ידי עדי רפופורט מ-plain studio כשלכל שיר באלבום עוצבה גרסה שונה של עטיפת האלבום. ביחס להיקפם של הפרויקטים הקודמים, האלבום כולל כמות שירים קטנה יחסית. המוזיקה לשירים הולחנה על ידי שלום חנוך. בשנת 2013 יצא אלבום בשם "היספיקו החיים?" ובו לחנים לשיריו של המחזאי והמשורר חנוך לוין לרגל 70 שנה להולדתו. בשונה מאלבומים קודמים בפרויקט, שירי האלבום הם יצירה חדשה של אנסמבל מוזיקאים שכלל את יוני רכטר, שלומי שבן, קרולינה, אלי מגן, איתמר רוטשילד, ערן ויץ, אייל תלמודי, איתמר דוארי, אסף רוט, גרשון לייזרסון, רוני עברין וגרשון וייספירר בהנחיית המנהל האמנותי והמפיק אסף תלמודי. האלבום כלל ספרון אודות יצירתו של לוין והוא הושק במופע מיוחד בכנס "לשון ראשון" בראשון לציון. מילות השירים נכתבו על ידי חנוך לוין.  בחודש מרץ 2013 יצא אלבום ובו שירים חדשים של הזמרת אהובה עוזרי, שעקב מחלה במיתרי הקול, הייתה מנועה מלשיר את שיריה. עוזרי כתבה והלחינה את השירים ואמנים שונים ביצעו אותם, למעט שניים אותם שרה עוזרי עצמה. המוזיקה לשירים הולחנה על ידי אהובה עוזרי. בשנת 2014 יצא האלבום "שרות חוה אלברשטיין" ובו גרסאות כיסוי של זמרות צעירות לשיריה של הזמרת-יוצרת הוותיקה. האלבום התבסס על מופע משנת 2009 בשם "בנות חוה" בו הצדיעו הזמרות, רובן מסצנת האינדי הישראלית, ליצירתה רבת השנים של אלברשטיין ולתרומתה למוזיקה הישראלית. צו השעה אי במערבולת: שרות זלדה עבודה עברית, סרטונים בערוץ היוטיוב עבודה עברית, באתר בנדקמפ מידע על האלבום עבודה עברית באתר MusicBrainz בן שלו, קאוורת חוזרת, באתר הארץ, 10 באפריל 2008 נסים קלדרון, זהירות, בתוך השיר עלולה להסתתר אידאולוגיה, בבלוג קפה דה מרקר, 7 בספטמבר 2009 יונתן גת, פחם טהור: על אלבום המחווה למאיר אריאל, באתר nrg‏, 1 באוקטובר 2010 ynet, צדק פיוטי: אלבום ליהודה הלוי פינת אבן גבירול, באתר ynet, 5 בפברואר 2012 עינב שיף‏, קובי אפללו בדרך לקיסריה, פרויקט שלום חנוך מרשים: טור מוזיקה ישראלית, באתר וואלה, 9 באפריל 2012 נדב מנוחין‏, "היספיקו החיים?": מכובד, מושקע – וקצת משעמם, באתר וואלה, 2 באפריל 2013 בן שלו, קול הדממה של אהובה עוזרי, באתר הארץ, 30 במרץ 2013 גל אוחובסקי, ‏"שרות חווה אלברשטיין" נחמד, אבל לא מספיק חדשני ואמיץ, באתר ‏מאקו‏, 13 במרץ 2014 שני פישר‏, עבודה עברית שווה זהב, באתר וואלה, 9 באפריל 2008 עמי פרידמן, קח לך את הכבשה שושנה ובנה לה בית, באתר nrg‏, 15 באפריל 2012